**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS 9-OSIOS TARYBOS 3 POSĖDŽIO DARBOTVARKĖS PAKEITIMO**

2019 m. birželio 21 d. Nr. 34-74

Lazdijai

Vadovaudamasi Lietuvos Respublikos vietos savivaldos įstatymo 13 straipsnio 7 dalimi ir atsižvelgdama į 1∕3 Lazdijų rajono savivaldybės tarybos narių siūlymą, Lazdijų rajono savivaldybės taryba nusprendžia:

Pakeisti Lazdijų rajono savivaldybės 9-osios tarybos 3 posėdžio darbotvarkę:

1. Išbraukti iš darbotvarkės:

1.1. 19 klausimą „Dėl individualios veiklos, kuria gali būti verčiamasi turint verslo liudijimą, rūšių fiksuoto pajamų mokesčio dydžio nustatymo 2020 metams“;

1.2. 20 klausimą ­„Dėl Lazdijų rajono savivaldybės tarybos 2017 m. vasario 17 d. sprendimo Nr. 5TS-774 „Dėl Lazdijų rajono savivaldybės seniūnijų seniūnaitijų seniūnaičių rinkimo ir atšaukimo tvarkos aprašo patvirtinimo“ pakeitimo“;

2. Pakeisti 22 darbotvarkės klausimo „Dėl Lazdijų rajono savivaldybės viešosios bibliotekos teikiamų mokamų paslaugų kainų ir tarifų nustatymoׅ“ pavadinimą ir jį išdėstyti taip:

„22. Dėl Lazdijų rajono savivaldybės viešosios bibliotekos mokamų paslaugų teikimo tvarkos aprašo ir Lazdijų rajono savivaldybės viešosios bibliotekos teikiamų mokamų paslaugų kainų ir tarifų patvirtinimo.“.

3. Papildomai įrašyti į darbotvarkę 4 klausimus:

3.1. Dėl patalpų, skirtų maisto gamybai, su pagalbinėmis patalpomis bei ilgalaikiu materialiuoju ir trumpalaikiu materialiuoju turtu nuomos ir mokinių maitinimo paslaugų teikimo Lazdijų r. Veisiejų Sigito Gedos gimnazijoje (pranešėja – J. Galvanauskienė, rengėja – J. Galvanauskienė);

3.2. Dėl Lazdijų rajono savivaldybės tarybos 2017 m. balandžio 28 d. sprendimo Nr. 5TS-898 „Dėl patalpų, skirtų maisto gamybai, su pagalbinėmis patalpomis bei trumpalaikiu materialiuoju turtu nuomos ir mokinių maitinimo paslaugų teikimo Lazdijų r. Seirijų Antano Žmuidzinavičiaus gimnazijoje“ pakeitimo (pranešėja – J. Galvanauskienė, rengėja – J. Galvanauskienė);

3.3. Dėl paskyrimo į viešosios įstaigos Alytaus rajono savivaldybės greitosios pagalbos stoties stebėtojų tarybą (pranešėjas – G. Giedraitis, rengėja – L. Džiaukštienė);

3.4. Dėl Lazdijų rajono savivaldybės tarybos Kontrolės komiteto 2019 metų veiklos programos (pranešėjas – G. Salatka, rengėja – L. Jauniškienė).

Savivaldybės meras

Laima Jauniškienė, tel. (8 318) 51 661

**RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS 9-OSIOS TARYBOS 3 POSĖDŽIO DARBOTVARKĖS PAKEITIMO“ PROJEKTO**

**AIŠKINAMASIS RAŠTAS**

2019-06-21

Lazdijų rajono savivaldybės tarybos sprendimo projektas „Dėl Lazdijų rajono savivaldybės 9-osios tarybos 3 posėdžio darbotvarkės pakeitimo“ parengtas vadovaujantis Lietuvos Respublikos vietos savivaldos įstatymo 13 straipsnio 7 dalimi ir atsižvelgiant į 1∕3 Lazdijų rajono savivaldybės tarybos narių siūlymą.

Šio projekto tikslas – pakeisti Lazdijų rajono savivaldybės 9-osios tarybos 3 posėdžio darbotvarkę.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Dokumentų ir informacijos skyriaus vyr. specialistė Laima Jauniškienė.

Dokumentų ir informacijos skyriaus Laima Jauniškienė

vyr. specialistė